Crkva MB Jeruzalemske na Trškom Vrhu

O crkvi MB Jeruzalemske danas mnogo znamo. Iako mala, crkva ima svoju priču i svoju povijest:

*Prema zapisu jednog župnika, vjeruje se da je oko 1669. godine, franjevac fra Joakim otišao na hodočašće u Svetu Zemlju. Tamo mu je jedan franjevac na Isusovu grobu darovao kipić Majke Božje. Fra Joakim je kipić darovao Nikoli Balagoviću koji ga je postavio na zid u svojoj kući na Trškom vrhu i svakodnevno mu se molio. Dogodila mu se strašna nesreća: izgorjela mu je kuća. Sve je izgorjelo, osim kipića MB koji je ostao neoštećen. Nikola Balagović ga je tada stavio u šupljinu jednog oraha gdje su mnogi vjernici dolazili moliti mu se. Jednom je neki župnik iz druge župe čuo za čuda koja su se događala na Trškom Vrhu i ukrao kipić, ali u njegovoj se župi nisu događala nikakva čuda. Nikola Balagović je nakon godinu i pol vratio kipić i dao sagraditi kapelu u koju će ga staviti. Vjernici su mu se i dalje molili, a on je čudotvorno uslišavao njihove molitve. Nakon mnogobrojnih čudesa, Krapinčani su odlučili izgraditi crkvu Majke Božje Jeruzalemske, no mnogi su se tome protivili.*

Konačno, 1750. godine crkva je počela sa izgradnjom, a 9. kolovoza 1761. godine je i posvećena. U nju je stavljen kipić Majke Božje Jeruzalemske koji se tamo nalazi i danas.

**Cintor**

Cintor je sagrađen 1773. godine. Uz cintor je sagrađen i križni put, obnovljen 2002. godine.

**Barokni namještaj**

Crkva je nakon posvećenja uređena. Ima nekoliko oltara, na glavnom oltaru se među ostalim nalazi i kipić MB. Od bočnih oltara još se ističe Oltar Četrnaestorice pomoćnika.

**Zidno slikarstvo**

Crkvu je 1777. godine oslikao slikar Anton Jožef Lerhinger.

**Orgulje**

Orgulje je 1762. godine izgradio Antonius Römer.

**Danas u Crkvu Majke Božje Jeruzalemske na Trškom Vrhu hodočaste ljudi iz cijele Hrvatske, ali i svijeta.**